55. ΑΠΟΦΑΣΙΣ ΥΠΟΥΡΓΩΝ ΠΑΡ Α ΤΩ ΠΡΩΘΥΠΟΥΡΓΩ ΚΑΙ ΑΠΑΣΧΟΛΗΣΕΩΣ Αριθ.24757/2765 της 12/19 Ιουν. 1974 (ΦΕΚ Β΄ 616) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει αορίστου χρόνου Ιδιωτικού Δικαίου. Έχοντες υπ' όψει τας διατάξεις: α)Του άρθρ. 2 του Ν.Δ. 385/69 «περί μετατροπής ενίων θέσεων των Δημοσίων Υπηρεσιών και Ν.Π.Δ.Δ. εις θέσεις επί συμβάσει ιδιωτικού δικαίου». β)Του Ν.Δ. 175/73 «περί Υπουργικού Συμβουλίου και Υπουργείων» τεθείσας εν ισχύϊ δια του Π.Δ. 396/1973. γ)Του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων Νομοθεσίας». δ)Του Ν.Δ. 285/1974 «περί καταργήσεως του Ανωτάτου Συμβουλίου Δημοσίων Υπηρεσιών». ε)Την υπ’ αριθ. 121/11.2.70 γνωμοδότησιν του ΑΣΔΥ . ζ)Την υπ’ αριθ. 1333/18.1.74 απόφασιν του Πρωθυπουργού περί καθορισμού αρμοδιοτήτων του (Αντί της σελ. 23(α) Σελ. 23(β) Τεύχος 670-Σελ. 11 20 Οργανισμός Υπουργείου Εργασίας 15.Α.β.50-55 Υπουργού παρά τω Πρωθυπουργώ (ΦΕΚ 51/1974 τεύχ. Β΄), αποφασίζομεν: Καθορίζομεν όπως, η πλήρωσις θέσεων προσωπικού του Υπουργείου Απασχολήσεως επί σχέσει εργασίας Ιδιωτικού Δικαίου αορίστου χρόνου, ενεργείται κατά την ακόλουθον διαδικασίαν: 1.α)Της προσλήψεως θα προηγήται η έκδοσις προκηρύξεως υπό της, κατά τας οικείας διατάξεις, αρμοδίως προς διορισμόν αρχής ή του παρ’ αυτής εξουσιοδοτουμένου οργάνου. β)Περίληψις της προκηρύξεως θα δημοσιεύηται δια του τύπου και παντός άλλου προσφόρου μέσου. Η δια του τύπου δημοσίευσις θα γίνηται, προκειμένου μεν περί θέσεων εν τη τέως Περιφερείας Διοικήσεως Πρωτευούσης δίς, εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας, άπαξ εις μίαν εκ των μάλλον κυκλοφορουσών καθημερινών εφημερίδων των Αθηνών και άπαξ εις μίαν εφημερίδα της Πρωτευούσης του Νομού. γ)Δια της προκηρύξεως θα προσδιορίζωνται κατ’ ειδικότητα αι προς πλήρωσιν θέσεις και θα καλούνται οι ενδιαφερόμενοι όπως, εντός προθεσμίας 10 ημερών από της τελευταίας δημοσιεύσεως, υποβάλουν εις την αρμοδίαν δια την πρόσληψιν αρχήν, σχετικήν αίτησιν μετά πιστοποιητικού σπουδών, και όπου απαιτείται προϋπηρεσία ή εμπειρία, μετά βεβαιώσεως περί τούτων, ως και υπεύθυνον δήλωσιν, δι’ ής να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/65 Β.Δ/ τος οριζόμενα. 2.α)Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων θα ενεργήται υπό τριμελούς Επιτροπής εξ ανωτέρων δημοσίων υπαλλήλων, εξ ών απαραιτήτως είς διοικητικός υπάλληλος και είς κατάλληλος να κρίνη αναλόγως της ειδικότητος των προς πλήρωσιν θέσεων. β)Η επιτροπή επιλογής θα συγκροτήται δια πράξεως: αα)Του Υπουργού Απασχολήσεως ή του υπ’ αυτού εξουσιοδοτουμένου οργάνου προκειμένου περί θέσεων της Κεντρικής Υπηρεσίας και των εν τη Περιφερεία της τέως Διοικήσεως Πρωτευούσης Υπηρεσιών και ββ)Του οικείου Νομάρχου προκειμένου περί θέσεων εν τη Περιφερεία Νομού. 3.α)Προς τον σκοπόν της επιλογής των καταλληλοτέρων υποψηφίων εις οιανδήποτε θέσιν θα προηγήται πρακτική δοκιμασία, ενεργουμένη κατά τον προσφορώτερον, κατά την κρίσιν της Επιτροπής, τρόπον, αναλόγως της ειδικότητος. Σελ. 24(β) Τεύχος 670-Σελ. 12 β)Η Επιτροπή οσάκις εκ της φύσεως της απασχολήσεως των προσληφθησομένων παρίσταται ανάγκη, θα δύναται να ορίζη ειδικόν εξεταστήν, υπάλληλον του Υπουργείου Απασχολήσεως. 4.Αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις των άρθρ. 23 παρ. 3 και 24 παρ. 2  του Νόμ. 1811/51 και των Ν.Δ. 61/68 και 179/69, (τόμ. 2Α σελ. 257, τόμ. 15(2) σελ. 196,11 και τόμ. 36Β σελ. 997), ισχύουν επί ίσοις όροις και κατά την επιλογήν, προς πλήρωσιν των περί ών πρόκειται θέσεων. 5.Η Επιτροπή Επιλογής, μετ’ εκτίμησιν των προσόντων των υποψηφίων θα καταρτίζη πίνακα μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν. Ο πίναξ ούτος θα ισχύη επί έν έτος η δε πρόσληψις θα γίνηται κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. 21 15.Α.β.55 Οργανισμός Υπουργείου Εργασίας 